PM Kisan Yojna: अप्रैल में इस दिन आएगी 11वीं किस्त, लेकिन 31 मार्च से पहले कर लें ये जरूरी काम
सरकार देश के किसानों को अभी तक 10 किस्तों में पैसे दे चुकी है। 11वीं किस्त अप्रैल के पहले हफ्ते में जारी हो सकती है। किसानों को इस योजना का लाभ उठाने के लिए सबसे जरूरी अपनी ई-केवाईसी करवाना आवश्यक है।
नई दिल्लीः केंद्र की नरेंद्र मोदी सरकार जल्द ही पीएम किसान योजना के तहत देशभर के किसानों के खाते में पैसे जमा करवाने वाली है। इस योजना के तहत सरकार हर साल 3 किस्तों में 2 हजार रुपए का लाभ रिजस्टर्ड किसानों को देती है। लेकिन अकसर देखा गया है कि समय पर सही जानकारी ना मिलने के कारण कई किसान लाभ लेने से चूक जाते हैं। सरकार किसी भी समय पीएम किसान योजना की 11वीं किस्त किसानों के अकाउंट में डाल सकती है। लेकिन अगर इससे पहले किसानों को इस योजना का लाभ लेने के लिए ये जरूरी काम करना आवश्यक है। बता दें कि पीएम किसान योजना के तहत सरकार देश के किसानों को अभी तक 10 किस्तों में पैसे दे चुकी है। 11वीं किस्त अप्रैल के पहले हफ्ते में जारी हो सकती है। किसानों को इस योजना का लाभ उठाने के लिए सबसे जरूरी अपनी ई-केवाईसी करवाना आवश्यक है। इसके बिना किसान को इस योजना के तहत मिलने वाली किस्त का पैसा नहीं मिल पाएगा। यदि किसान इस योजना का लाभ उठाना चाहते हैं तो वो जिन्होंने अभी तक अपनी ई-केवाईसी नहीं कराई है, उसे 31 मार्च तक पूरा कर लें। क्योंकि सरकार द्वारा ई-केवाईसी के लिए 31 मार्च अंतिम तारीख तय की गई है। हांलाकि गौतमबुद्ध जिले में पीएम किसान योजना में ई-केवाईसी के अंतिम तारीख 25 मार्च रखी गई थी। लेकिन देश के दूसरे हिस्सों में ई-केवाईसी के लिए 31 मार्च अंतिम दिन तय किया गया है।